**proiect**

**BANCA NAȚIONALĂ A MOLDOVEI**

**COMITETUL EXECUTIV**

**HOTĂRÂREA nr. \_**

**din \_ \_\_\_\_\_\_\_\_\_ \_\_2023**

ÎNREGISTRAT:

Ministerul Justiţiei

al Republicii Moldova

nr.\_\_\_\_ din \_\_\_\_\_\_\_\_\_\_\_2023

Ministru\_\_\_\_\_\_\_\_\_\_\_\_\_\_\_\_

**Pentru modificarea Regulamentului privind unele aspecte**

**aferente exportului şi importului de numerar şi cecuri de călătorie de către bănci, aprobat prin Hotărârea Comitetului executiv al Băncii Naţionale a Moldovei nr.165/2019**

În temeiul art.51 lit.a) din Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, art.25 alin.(8), art.30 alin.(10) şi art.55 din Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare, Comitetul executiv al Băncii Naţionale a Moldovei

**HOTĂRĂŞTE:**

**1. Regulamentul privind unele aspecte aferente exportului şi importului de numerar şi cecuri de călătorie de către bănci**, aprobat prin Hotărârea Comitetului executiv al Băncii Naţionale a Moldovei nr.165/2019 (Monitorul Oficial al Republicii Moldova, 2019, nr.203-207, art.1079), înregistrat la Ministerul Justiției al Republicii Moldova cu nr.1461 din 18 iunie 2019, se modifică după cum urmează:

1) În tot textul regulamentului, cu excepția punctului 2 litera c), punctului 47 și textului „către Banca Națională a Moldovei” din anexă, sintagma „Banca Națională a Moldovei”, la orice formă gramaticală se substituie cu acronimul „BNM”;

2) La punctul 1, litera a) va avea următorul cuprins:

„a) bancă nerezidentă – persoana juridică specificată la art.3 pct.81) din Legea nr.62/2008;”;

3) Punctul 2:

litera c), după sintagma „Banca Naţională a Moldovei” se completează cu textul „(în continuare - BNM)”;

se completează cu litera d) cu următorul cuprins:

„d) cerinţele faţă de cererea de eliberare a autorizației pentru exportul şi importul din/în Republica Moldova de numerar în moneda naţională, precum şi față de documentele care se anexează la cererea în cauză.”;

4) Se completează cu punctul 81 cu următorul cuprins:

„**81**. Drept condiții de autorizare pentru efectuarea operațiunii indicate la pct.6 sunt respectarea prevederilor punctelor 35, 36, 361.”;

5) La punctul 9 litera c), cuvintele „automate de procesare a monedelor şi bancnotelor în moneda naţională ” se exclud;

6) Punctul 35:

partea introductivă, după cuvintele „se prezintă” se completează cu textul „o cerere de eliberare a autorizaţiei completată în conformitate cu formularul indicat în anexa nr.1, la care se atașează”;

la subpunctul 1), litera a) se abrogă;

la subpunctul 2), litera a) se abrogă;

7) Punctul 36 va avea următorul cuprins:

„36. Cererea de eliberare a autorizației și documentele menţionate la punctul 35 subpunctul 1) lit.b)–d) şi subpunctul 2) lit.b)–e) se depun la BNM pe suport hârtie sau în formă electronică. Documentele menționate se prezintă la BNM conform cerinţelor specificate în anexa nr.2.”;

8) Se completează cu punctul 361 cu următorul cuprins:

„361. Reprezentantul băncii, care depune la BNM documentele prevăzute de prezentul regulament în formă electronică, are obligația să utilizeze semnătura electronică calificată conform Legii nr.124/2022 privind identificarea electronică şi serviciile de încredere (în continuare – Legii nr.124/2022).”;

9) La punctul 37, cifrele „15” se substituie cu cifrele „30”, cuvântul „primirii” se substituie cu cuvântul „înregistrării” și se completează cu textul „la care sunt anexate toate documentele necesare sau, după caz, de la data înregistrării documentelor prezentate conform punctului 372”;

10) Se completează cu punctele 371, 372 și 373 cu următorul cuprins:

„371. În cazul în care, ca urmare a examinării documentelor prezentate conform punctului 35, BNM constată că operațiunea valutară nu este supusă autorizării conform Legii nr.62/2008, aceasta informează banca licențiată/ banca nerezidentă despre acest fapt în termen de 5 zile lucrătoare de la data înregistrării documentelor.

372. În cazul în care banca licențiată/ banca nerezidentă nu a depus setul integral de documente sau documentele în cauză nu corespund cerinţelor prezentului regulament, în termen de 5 zile lucrătoare de la data înregistrării setului de documente, BNM notifică banca licențiată/ banca nerezidentă despre necesitatea prezentării documentelor care lipsesc și/sau a documentelor corectate conform cerinţelor prezentului regulament, în termen de cel mult 5 zile lucrătoare de la data notificării. Dacă banca licențiată/ banca nerezidentă nu a prezentat în termenul stabilit documentele menționate, BNM notifică banca licențiată/ banca nerezidentă despre încetarea procedurii de examinare. Banca licențiată/ banca nerezidentă poate depune o nouă cerere de eliberare a autorizației la care se anexează toate documentele necesare, inclusiv cele solicitate de către BNM conform prezentului punct.

373. În contextul asigurării respectării legislației privind prevenirea și combaterea spălării banilor și finanțării terorismului, BNM este în drept să solicite Serviciului Prevenirea și Combaterea Spălării Banilor și altor autorități competente din țară opinia privind lipsa sau existența caracterului suspect al operațiunii supuse autorizării și/sau al activității băncii licentiate/ băncii nerezidente. Pentru perioada solicitării respective, BNM suspendă procedura administrativă, fapt despre care este notificată banca licențiată/ banca nerezidentă.”;

11) Punctul 38 se abrogă;

12) Punctul 39:

literele a) și b) se abrogă;

la litera c), textul „solicitantul -” se exclude, iar după textul „bancă licențiată,” se completează cu textul „a măsurilor de supraveghere, după caz,”;

la litera d), textul „/incomplete” se exclude;

la litera e), cuvântul „solicitantului” se substituie cu textul „băncii licențiate/ băncii nerezidente”;

litera f) va avea următorul cuprins:

„f) prezentarea de către autoritățile competente, în contextul asigurării respectării legislației privind prevenirea și combaterea spălării banilor și finanțării terorismului, a informației care indică existența caracterului suspect al operaţiunii supuse autorizării şi/sau al activității băncii licențiate/ băncii nerezidente.”;

13) Punctul 40 va avea următorul cuprins:

„**40**. BNM notifică băncii licențiate sau băncii nerezidente decizia privind eliberarea autorizației sau privind refuzul de eliberare a acesteia cel târziu în a treia zi lucrătoare de la data luării deciziei, indicând, în cazul refuzului, temeiurile acestuia. Banca licențiată sau banca nerezidentă poate depune o nouă cerere de eliberare a autorizației după înlăturarea circumstanțelor care au servit drept temei pentru refuzul eliberării autorizației.”;

14) Punctul 41 litera a), după cuvintele „supuse modificării” se completează cu textul „(la depunere pe suport hârtie)”, iar după textul „datelor din autorizaţie;” se completează cu cuvântul „sau”;

15) Se completează cu punctul 411 cu următorul cuprins:

„**411**. În cazul depuneriiîn formă electronică a cererii indicate la punctul 41 lit.a), banca licențiată/banca nerezidentă va prezenta originalul autorizației supuse modificării până la luarea deciziei de către BNM referitor la eliberarea autorizaţiei.”;

16) Punctul 45, după cuvintele „moneda naţională” se completează cu cuvintele „se efectuează din punctul de vedere al reglementării valutare și”, iar cuvintele „unor obligaţiuni” se substituie cu cuvântul „obligațiilor”;

17) Punctul 46 se abrogă;

18) Punctul 47 va avea următorul cuprins:

„**47.** BNM eliberează autorizația titularului în conformitate cu prevederile art.112 alin.(1) lit. a), b) din Legea nr.548/1995 cu privire la Banca Națională a Moldovei.”;

19) La punctul 48, cuvintele „expediază fotocopia” se substituie cu cuvintele „remite copia”;

20) La punctul 49, cuvintele „rămâne la” se substituie cu cuvintele „se reține de către”;

21) Anexa la regulament devine Anexă nr.1;

22) În Anexa nr.1, cuvintele „actelor de constituire şi legislaţiei” se substituie cu cuvintele „legislației Republicii Moldova”;

23) Se completează cu Anexa nr.2 cu următorul cuprins:

„Anexa nr.2

la Regulamentul privind unele aspecte

aferente exportului şi importului de numerar

şi cecuri de călătorie de către bănci

**Cerințe față de documentele care se prezintă la BNM**

**1.** **Cerinţe generale faţă de documentele care se prezintă la BNM**

La cererea BNM, documentele perfectate în limbi străine se prezintă împreună cu traducerile autorizate ale acestora în limba română.

Documentele întocmite de către autorităţile competente din statele străine sau cu participarea acestora, urmează a fi legalizate conform legislaţiei Republicii Moldova.

BNM poate solicita prezentarea de către banca licențiată sau banca nerezidentă a originalelor documentelor, ale căror copii au fost prezentate la BNM, pentru a verifica autenticitatea copiilor în cauză.

**2. Cerinţe specifice faţă de documentele care se prezintă pe suport hârtie**

Documentele se prezintă în fotocopii, asigurând integritatea şi calitatea acestora (astfel încât documentul să cuprindă toată informaţia şi ca aceasta să fie lizibilă), precum şi consecutivitatea paginilor. Corespunderea fotocopiilor documentelor prezentate cu originalele acestora se certifică de către banca licențiată sau banca nerezidentă. Certificarea se face prin înscrierea pe fotocopia documentului a textului „*Declar pe propria răspundere că fotocopia corespunde cu originalul*”.

Fotocopiile documentelor prezentate rămân la BNM.

La latitudinea băncii licențiate sau băncii nerezidente, în loc de fotocopii, documentele pot fi prezentate în original sau în copii legalizate notarial, care rămân la BNM.

**3. Cerinţe specifice faţă de documentele care se prezintă în formă electronică**

Documentele întocmite în formă electronică se prezintă în formă electronică și trebuie să corespundă cerințelor prevăzute de Legea nr.124/2022. Documentele întocmite pe suport hârtie se prezintă în formă scanată în format PDF, asigurând integritatea şi calitatea documentelor scanate (astfel încât documentul să cuprindă toată informaţia şi ca aceasta să fie lizibilă), precum şi consecutivitatea paginilor. Pe documentele în formă electronică și pe documentele scanate rezidentul aplică semnătura electronică calificată, conform Legii nr.124/2022, care se păstrează în formă electronică la BNM.”.

**2**. **Băncile care au depus la Banca Naţională a Moldovei cereri de eliberare a autorizaţiilor conform regulamentului indicat la punctul 1 din prezenta hotărâre şi la data intrării în vigoare a hotărârii în cauză nu au obţinut autorizaţiile respective ale Băncii Naţionale a Moldovei sunt obligate să se conformeze prevederilor regulamentului menţionat.**

**3. Prezenta hotărâre intră în vigoare la data de 20 iulie 2023**.

**PREŞEDINTELE**

**COMITETULUI EXECUTIV Octavian ARMAŞU**